stanford-oval/wikipedia huggingface dataset:
פיטר טיל

| --- | --- |

פיטר טיל, 2014
 לידה:  11 באוקטובר 1967 (בן 57) פרנקפורט, גרמניה המערבית 
 מדינה:  ניו זילנד, גרמניה, ארצות הברית 
 מקום מגורים:  קליבלנד, פוסטר סיטי, דרום-מערב אפריקה 
 השכלה:  בית הספר למשפטים של אוניברסיטת סטנפורד  אוניברסיטת סטנפורד  תיכון סן-מתיאו 
 מעסיק:  אוניברסיטת סטנפורד 
 תפקיד:  חבר דירקטוריון (אפריל 2005–25 במאי 2022)  חבר דירקטוריון (2003) 
 מפלגה:  המפלגה הרפובליקנית 
 השקפה דתית:  נצרות 
 
פיטר אנדריאס טיל (בגרמנית: Peter Andreas Thiel; בעברית נקרא לעיתים פיטר ת'יל; נולד ב-11 באוקטובר 1967) הוא יזם ומיליארדר אמריקאי, ממייסדי PayPal ומהמשקיעים הראשונים בפייסבוק.
ביוגרפיה

טיל הוא אמריקאי ממוצא גרמני. הוא נולד בפרנקפורט שבגרמניה בשנת 1967, גדל בקליפורניה. בצעירותו היה שחקן אמן בשחמט בדירוגים הגבוהים מתחת לגיל 21, ולמד בסטנפורד שם ייסד את העיתון The Stanford Review.
יחד עם מקס לבצ'ין ואילון מאסק הקים את אתר התשלומים PayPal, אותו הוא מנהל כמנכ"ל החברה. ב-2004 פגש את שני מקימי פייסבוק והיה למשקיע החיצוני הראשון בפרויקט. השקעתו בסך חצי מיליון דולר עבור כ-7% ממניות החברה, איפשרה להם לקדם את הפרויקט, והניבה לו רווח עצום. בהמשך השקיע בחברות אינטרנט בולטות נוספות כגון LinkedIn. הוא גם ייסד ומכהן כיושב ראש חברת הביג דאטא פלנטיר (אנ').
טיל מנהל קרן הון סיכון בשם Founders Fund, ומכהן כנשיא קרן הגידור קלאריום קפיטל. במרץ פורסם שהוא הצטרף כשותף לאקסלרטור המוביל Y Combinator. בשנת 2014 העריך המגזין פורבס את הונו ב-2.2 מיליארד דולר.
פיטר משמיע רבות את דעותיו במדיה והוא ידוע כליברטריאני מוביל ותורם נדיב למפלגה הרפובליקנית. תמיכתו בליברטריאניזם ובשוק חופשי קפיטליסטי הובילו אותו להתנגד לשיטה הדמוקרטית, ובמאמר שכתב טען ש"המונח דמוקרטיה קפיטליסטית הפך לאוקסימורון בלתי אפשרי". בבחירות 2016 לנשיאות ארצות הברית (וכן ב-2 מערכות הבחירות הבאות, ב-2020 וב-2024) היה פיטר מהבודדים שהעזו לתמוך בפומבי בדונלד טראמפ, מבין אנשי הצמרת של תעשיית ההיי-טק בארצות הברית, על אף פעולות השיימינג הצפויות.
הוא הוביל מערכה משפטית נגד הבלוג גוקר שבסופו של דבר הביאה לסגירתו.
טיל התחתן בשנת 2017 עם בן זוגו מאט דנזיסן בווינה. דנזיסן עובד כמנהל תיקי השקעות בחברת ההשקעות הפרטית של טיל, "Thiel Capital". הזוג מתגורר בסן פרנסיסקו.
פרסים והוקרה

2005 – קיבל קרדיט כמפיק משותף של הסרט "Thank You for Smoking" (‏2005) המבוסס על הנובל של כריסטופר באקלי משנת 1994‏.
2006 – זכה בפרס "Herman Lay Award" ליזמות .
2007 – נבחר לאחד מ-250 המנהיגים הצעירים (תחת גיל 40) המשפיעים בעולם על ידי הפורום הכלכלי העולמי.
2009 – ב-7 בנובמבר קיבל תואר כבוד מאוניברסיטת Francisco Marroquin‏.
2012 – קיבל פרס "Alumnus of the Year" של הארגון הליברטריאני "Students For Liberty"‏.
2013 – בפברואר קיבל את פרס "Venture Capitalist of the Year" של TechCrunch‏.
ספרו בעברית

פיטר טיל (עם בלייק מאסטרס), מאפס לאחד: רשימות על סטראט־אפים, או: איך לבנות את העתיד, מודן הוצאה לאור, 2016
הערות שוליים

↑  אבי קליין, ‏זרמים אנטי-דמוקרטיים בימין הכלכלי, באתר דבר העובדים בארץ ישראל, 21 בפברואר 2018
↑   סוכנויות הידיעות וניו יורק טיימס, התמיכה המפתיעה של פיטר תיל בדונלד טראמפ – והוידוי שלו בועידת המפלגה, באתר TheMarker‏, 21 ביולי 2016
↑  Billionaire Peter Thiel gets married to Matt Danzeisen, Express Digest (באנגלית אמריקאית)
↑  Jyoti Mann, Peter Thiel paid staff an extra $1,000 a month if they lived close to the office so they were more likely to work late, book says, Business Insider (באנגלית אמריקאית)
↑  Rebecca Buckman (29 בדצמבר 2007). "VC's New Math: Does Less = More?". The Wall Street Journal. {{cite news}}:  (עזרה)
↑  "The Association of Private Enterprise Education". אורכב מ-המקור ב-6 באוקטובר 2008. נבדק ב-24 בינואר 2008. {{cite web}}:  (עזרה)
↑  "List of Active Young Global Leaders". The Forum of Active Young Global Leaders. World Economic Forum. 26 בינואר 2010. אורכב מ-המקור (PDF) ב-4 במרץ 2012. נבדק ב-28 ביוני 2010. {{cite web}}:  (עזרה)
↑  "Honorary Doctoral Degrees at Universidad Francisco Marroquín". אורכב מ-המקור ב-1 במאי 2011. {{cite web}}:  (עזרה)
↑  "Peter Thiel at #ISFLC12: 'You are the Entrepreneur of Your Life'". 27 בפברואר 2012. אורכב מ-המקור ב-3 ביוני 2012. נבדק ב-11 ביוני 2012. {{cite web}}:  (עזרה)
↑  Congratulations Crunchies Winners! GitHub Wins Best Overall Startup. TechCrunch (31 January 2013). Retrieved on 2013-10-23.
| --- | --- |
בקרת זהויות :  NLI: 987007586353905171  PLWABN: 9810576612205606  BIBSYS: 14059423  BNE: XX5470659  CANTIC: a12138332  CiNii: DA18094092  GND: 1059722305  ISNI: 0000 0000 3546 4471  LCCN: n96029353  LNB: 000271559  NDL: 001183459  NKC: utb2015858788  NLK: KAC201501506  NSK: 000646500  NTA: 381355284  RERO: 02-A024825921  SUDOC: 185579078  VIAF: 31258092   WorldCat (עם VIAF): 31258092
פקטור גדילה המטופוייטי

פקטורי גדילה המטופוייטיים (באנגלית: Hematopoietic growth factors או Hemopoietic growth factors) הם גליקופרוטאינים המווסתים את ההתמיינות וההתחלקות של תאי הדם, החל מתאי הגזע ההמטופוייטיים ועד לצורתם הבוגרת, בתהליך שנקרא המטופוייזה. הפקתם באמצעות טגנולוגיית ריקומבינציה של דנ"א טומנת בחובה פוטנציאל רב לשימושים רפואיים במצבים בהם היכולת הטבעית של אדם ליצור תאי דם מופחתת או פגומה.
תרשים המראה חלק מפקטורי הגדילה ההמטופוייטיים המשתתפים בהיווצרות תאי הדם ואילו תאים נוצרים בהכוונתם
סוגים

אריתרופוייטין הוא הורמון המופרש על-ידי תאי הפיברובלסט הבין-רקמתיים של קורטקס הכליות בתגובה לרמות חמצן נמוכות. הורמון זה מעודד ייצור של אריתרוציטים.
תרומבופוייטין (Thrombopoietin) מיוצר על-ידי הכבד והכליות ומעודד מגה-קריוציטים לייצר טסיות דם.
ציטוקינים מופרשים על ידי מגוון רחב של תאים, לקבות מח עצם אדום, לויקוציטים, מקרופאג'ים, פיברובלסטים ותאי אנדותל. בהקשר המטופוייטי הם פועלים באופן אוטוקריני (מפעילים את התא שהפריש אותם) ובאופן פראקריני (מפעילים תאים סמוכים). בין תפקידיהם השונים, מהווים ציטוקינים מסוימים פקטורי גדילה המטופוייטיים המכווינים התחלקות והתמיינות של תאי מערכת החיסון. ציטוקינים אלו כוללים:
פקטורים ממריצי מושבה (Colony stimulation factor או CSF)
גורמים המכווינים התמיינות של תאי גזע המטופוייטיים לתאי אב מיאלואידים משותפים (Common myeloid progenitor) ובהמשך לכך למיאלובלסטים נקראים GM-CSF. גורמים אלו משתתפים גם בהתפתחות אריטרוציטים ומגה-קריוציטים.
פקטורים המכווינים התמיינות של מיאלובלסטים לגרנולוציטים, כלומר נויטרופילים, אאוזינופילים ובזופילים נקראים G-CSF.
פקטורים המכווינים התמיינות של מיאלובלסטים למונוציטים נקראים M-CSF.
פקטור תאי גזע (Stem cell factor או SCF) משתתף ברבים מתהליכי ההמטופוייזה.
אינטרלוקינים הם ציטוקינים בעלי תפקידים רבים, כשחלקם משתתפים בהכוונת ההמטופוייזה. הם לרוב ממוספרים בצורה IL-1, IL-2, IL-3 וכו'.
משמעויות קליניות

אריתרופוייטין (EPO) רקומביננטי יעיל מאוד בטיפול בייצור מופחת של תאי דם אדומים (אנמיה אפלסטית) הנובע ממחלת כליות מתקדמת בה הכליות אינן יכולות לייצרו ברמה מספקת.
אריתרופוייטין ופקטורים ממריצי מושבה מהסוגים GM-CSF, G-CSF ניתנים לחולי סרטן המקבלים כימותרפיה, הנוטה להרוג את תאי מח העצם האדומים שלהם כמו גם את התאים הסרטניים. זאת על-מנת לעורר ולהמריץ יצירת תאי דם.
אגוניסט של תרומבופוייטין מראה פוטנציאל למניעת דלדול טסיות במהלך כימותרפיה.
פקטורים ממריצי מושבה ותרומבופוייטין משפרים את התוצאה של חולים המקבלים השתלות מח עצם.
ישנם ספורטאים המשתמשים באריתרופואטין סינתטי לאִמְרוּץ (כחומר משפר ביצועים) על-ידי הגדלת מספר האריטרוציטים ובהתאם הגברת אספקת החמצן לרקמות הגוף, ועל-כן זהו חומר אסור ברוב ענפי הספורט המאורגנים.
הערות שוליים

↑  J. W. Adamson, J. W. Eschbach, Erythropoietin for end-stage renal disease, The New England Journal of Medicine 339, 1998-08-27, עמ' 625–627 doi: 10.1056/NEJM199808273390910
↑  R. Rosso, L. Del Mastro, M. Venturini, M. Bergaglio, W. Pasquetti, O. Garrone, [Use of erythropoietin in oncology], Tumori 83, 1997, עמ' S26–30
↑  Hanny Al-Samkari, Thrombopoietin receptor agonists for chemotherapy-induced thrombocytopenia: a new solution for an old problem, Hematology. American Society of Hematology. Education Program 2022, 2022-12-09, עמ' 286–295 doi: 10.1182/hematology.2022000374
↑  J. A. García-Arnés, N. García-Casares, Doping and sports endocrinology: growth hormone, IGF-1, insulin, and erythropoietin, Revista Clinica Espanola 223, 2023-03, עמ' 181–187 doi: 10.1016/j.rceng.2023.01.005
ואדי אל-אחמר

| --- | --- |

נוף בוואדי אל-אחמר. ברקע ניתן לראות את הר הסרטבה המזדקר
 מידע כללי
 אורך:  20 ק"מ
 ספיקה ממוצעת:  נחל אכזב מ"ק לשנייה
 אגן ניקוז:  105 קמ"ר
 מוצא:  דרומית לבית דג'ן
 גובה מוצא הנהר:  כ-500 מטר מטרים
 שפך:  נהר הירדן
 מדינות באגן הניקוז:  ישראל
  (למפת צפון השומרון מוגדלת) ואדי אל-אחמר(למפת צפון השומרון רגילה) ואדי אל-אחמר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי אל-אחמר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ואדי אל-אחמר
ואדי אל-אחמר (בערבית: وادي الاحمر בתרגום לעברית: העמק האדום) הוא נחל אכזב המנקז את מי הגשמים היורדים ברכס הרי ארומה שבמזרח השומרון אל נהר הירדן.
אטימולוגיה

שמו הערבי של הנחל - ואדי אל-אחמר - שמשמעותו בעברית היא: "העמק האדום", ניתן לו על שם האופי הגיאומורפולוגי של הנחל, שזורם למרגלותיהם של המורדות המזרחיים של הרי השומרון, העשויים בעיקר מסלעי גיר ודולומיט קשים ומתבלים לאדמת טרה רוסה בעלת גוון אדמדם. עקב מיעוט הצמחייה בספר המדבר, נשטפת האדמה אל עמקי הנחלים, כך שהמדרונות נשארים חשופים וסלעיים לעומת ערוצי הנחלים שהופכים לבעלי גוון אדום.
תוואי הנחל

ראשיתו של הנחל מדרום לכפר בית דג'ן שבמזרח השומרון. משם ממשיך הנחל במגמת דרום ואחר כך דרום-מזרח, מזרחית לגבעת ארנון ולכפר יאנון עד בקעת גיתית, שם פונה הנחל דרומה, וצפונית למעלה אפרים חוזר ופונה לדרום-מזרח בקניון קצר בסלע גיר. בחלקו התחתון של הנחל הוא מנקז את בקעת מכורה-גיתית אל עמק פצאל. ברוב מהלכו הנחל הוא אכזב, עד הגיעו לבתרונות החוואר, שם הוא ניזון ממי תהום גבוהים ומלוחים, המתנקזים אליו וממנו לירדן באזור כיכר הירדן.
אורכו של הנחל כ-20 ק"מ ומנקז שטח של 105 קמ"ר.
תוואי הנחל > מעיינות ואתרים בעלי עניין

בתוואי הנחל שבקרבת הכפר יאנון נובע עין ג'היר, בו ישנה בריכה אליה מגיעים המים מצינור היוצא מניקבה הנמצאת מספר מטרים מצפון. במי המעיין נעשה שימוש על ידי החקלאים הפלסטינים באזור ששואבים ממימיו.
בקרבת עין ג'היר נמצא ביר א-דווא, וכן ח'רבת טאנא א-תחתא, שמוצע לזהותה עם תאנת שילה הנזכרת בספר יהושע לצד הכפר ינוח שאותו הוצע לזהות עם הכפר יאנון.
תוואי הנחל > אירוס השומרון

נחל אל-אחמר הוא מהמקומות הבודדים בהם פורח אירוס השומרון.
הערות שוליים

↑  nrg מעריב, דבר אליי בפרחים: המלצות טיולי אביב לפסח, באתר nrg‏, 8 באפריל 2014
↑  רשות הטבע והגנים, הירדן הדרומי מנחל בזק עד ים המלח, עמ' 48.
|  נחלי השומרון |
| --- | --- | --- |
| נחלי איתן | נחל קישון • נחל חדרה • נחל תרצה • נחל קנה |  |
| נחלי אכזב | נחל תענך • ואדי טייבה • ואדי עזם • ואדי ג'אמוס • נחל נרבתה • נחל בזק • ואדי אל-חשנה • ואדי אל-בשם • נחל מילחה • ואדי אל-פארעה • נחל חביבה • נחל שכם • נחל אסף • ואדי דיר שרף • נחל תאנים • ואדי ערעור • נחל קנה • ואדי אל-אחמר • ואדי אל-ג'נאב • ואדי א-שער • נחל רבה • ואדי אל-ח'ליל • ואדי עלי • ואדי אל-ג'נאב • נחל שילה • ואדי מוסא • ואדי רשאש • נחל הילה • ואדי אל-עיש • ואדי אל-בלט • ואדי אל-חכם • ואדי א-זרקה • נחל אברך • נחל נטוף |  |
עין ג'היר הנובע בוואדי אל-אחמר. ברקע ניתן לראות את הר הסרטבה מזדקר.
אירוס השומרון בוואדי אל-אחמר
יצחק פראג אופלטקה

| --- | --- |
אין תמונה חופשית
 לידה:  1820 פראג 
 פטירה:  11 בינואר 1900 (בגיל 80 בערך) ירושלים, האימפריה העות'מאנית 
 מקום קבורה:  בית הקברות היהודי בהר הזיתים 
 תקופת הפעילות:  ? – 11 בינואר 1900 
 
הרב יצחק פראג אופלטקה (או אופלטקא) (תקע"ט, 1819 - י"א בשבט תר"ס, 1900) היה רב, מרפא ואיש ציבור ירושלמי, פעל בעיקר לקירוב לבבות בין העדות בירושלים.
תולדות חייו

נולד בפראג שבאימפריה האוסטרו-הונגרית, אביו היה סוחר בדים. הוא התחנך אצל החת"ם סופר בפרשבורג, וזה דחפו לעלות לארץ ישראל ולהשתקע בירושלים. פראג-אופלטקה הגיע לירושלים בגפו ב-1838, בניגוד לדעת משפחתו והתקבל על ידי רבי ברוך עייאש (נכדו של הראשון לציון הרב יעקב משה עייאש) שאירח אותו בביתו . עד מהרה סיגל לו יצחק פראג אופלטקה את לשון הלאדינו, את נוסח הספרדים בתפילה ואת הלבוש המקובל בעדה הספרדית. הרב עייאש השיא לו את בתו, וידא-חנה.
הרב אופלטקה לא עזב מימיו את ירושלים. הוא טיפל בחולים בדרכים שונות, ביניהן מיני תרופות ועשבים ואף באמצעות היפנוזה (ב-1917 הקים נכדו אליעזר את אחד מבתי המרקחת המודרניים הראשונים בירושלים, "אופלטקה" ברחוב יפו). הוריו שלחו לו סכומי כסף מהם התקיים ונידב לאחרים. היה מיוזמי הקמת כולל הו"ד, שאיגד בתחילתו גם את יוצאי אוסטרו-הונגריה. ניהל את בית החולים מאיר רוטשילד ושימש בא-כוחו של משה מונטיפיורי. ביוזמת הנדיב יוסף בלומנטל מפריז, הקים וניהל בשנת תרכ"ו 1866 את התלמוד תורה "דורש ציון" (שאמור היה להיות משותף אשכנזי-ספרדי, אך לבסוף היה ספרדי לגמרי) וניהלו עד מותו. קנאי ירושלים שהתנגדו למוסדות חינוך מודרניים פגעו בו ואף כתבו נגדו כתב חרם (תרכ"ט) שלא פורסם.,
בשנת 1822 נוסד כולל עצמאי ליוצאי הונגריה, מוראביה ובוהמיה - כולל אונגרין, והרב אופלטקה היה בין ראשיו, ואף כיהן כראש הישיבה של הכולל וכדיין בבית הדין שלו.
עם מותו ב-1900 התקיים ויכוח בין העדות היכן יקבר, כיוון שנולד כאשכנזי וחי כספרדי. לבסוף הוחלט לקברו לצד אשתו בחלקה הספרדית בבית הקברות בהר הזיתים. ב-2015 קברם נחשף והמצבות חודשו על פי הנוסח המקורי . שרידים מחידושיו התורניים הודפסו לאחר מותו בספר פרי יצחק (תרס"ט, ירושלים) אך רוב כתבי היד אבדו אצל המדפיס.
בנו ר' רחמים יוסף חיים (חתן הרב אשר אנשיל ניימאן) אופלטקה המשיך אחריו בניהול בית המדרש עד מותו ב-1907.
הרב אופלטקה הוא סב-אמו של יעקב יהושע, אביו של הסופר א.ב. יהושע.
לקריאה נוספת

יעקב יהושע, ילדות בירושלים הישנה, הוצאת ראובן מס, 1968 כרך ג', עמוד 108
שבעים וחמש שנה לדורש ציון, ירושלים, תש"א
הערות שוליים

↑  אריה ליב פרומקין, תולדות חכמי ירושלים, סלומון ירושלים 1928, עמ' 268 סי' לג.
↑  פנחס גרייבסקי, "זיכרון לחובבים ראשונים" חוברת י"א
↑  אריה ליב פרומקין, תולדות חכמי ירושלים,  סלומון ירושלים תר"צ, ח"ג, עמ' 93
↑  פנחס גרייבסקי, בנות ציון וירושלים, יד יצחק בן-צבי עמוד 176
↑  דוד קרויאנקר, רחוב יפו, ביוגרפיה של רחוב, סיפורה של עיר עמוד 302
↑  דני אלקלעי, כתב החרם על ביהמ"ד דורש ציון בירושלים, מים מדליו 18, תשס"ז, עמ' 335-356.
↑  דוד צבי ניימאן, הגאון שנשכח, וינה תשמ"ב, עמ' 208 ועמ' 245-246.
| --- | --- |
בקרת זהויות :  NLI: 987007499255305171  VIAF: 308275448   WorldCat (עם VIAF): 308275448
צ'אד (סלנג)

באופן היסטורי, המונח צ'אד (באנגלית: Chad) הושם בהקשרים שונים. בתחילה, הבריטים השתמשו במונח זה כדי לתאר קריקטורה מסוימת כהומוריסטית. מאוחר יותר, המונח היה כינוי גנאי לגברים הצעירים והעירוניים בני המעמד הגבוה בשיקגו. בסלנג האינטרנטי, המונח בדרך כלל מיוחס ל-"זכר אלפא" או פשוט גבר מצליח מבחינה מינית.
היסטוריה

המונח הופיע לראשונה בבריטניה במהלך מלחמת העולם השנייה, כחלק מהמם קילרוי היה כאן. מאוחר יותר, המונח הופיע בשיקגו כסלנג גנאי לתאר גבר צעיר, רווק ועשיר מהפרברים הצפוניים של העיר, שבדרך כלל היה בשנות ה-20 או ה-30 לחייו. הנושא מתואר באתר סאטירי שהוקדש לחברת לינקולן פארק צ'אד, מועדון חברים בדיוני שבסיסו בלינקולן פארק (אנ').‏
המונח, בצורתו הנוכחי, נהיה לתופעת אינטרנט בשנות ה-2010 לאחר שהופיע במערכת הפורמים המקוונת 4chan תחת השם "צ'אד ת'אנדרקוק" ("Chad Thundercock").‏ המונח בדרך כלל מתאר גבר הטרוסקסואל לבן, בדרך כלל בלונדיני, שעובד בשכר, אתלטי, פעיל מינית ואדם בעל פין גדול. בשל המאפיינים שלהם כבעלי כישרון גנטי ומיוחסים - אם כי לעיתים מתוארים כרדודים, בעלי ראש אווירי, מתנשאים ומיניים בעליל, המונח מופיע באופן משפיל ומחמיא בפורומים לאינסלים. כמו כן, בתרבות האינטרנט, ובמיוחד באתרי מנוספרה, המונח גם מתאר אנשים שנמצאים בעשירון העליון מבחינת הכשירות הגנטית.
הערות שוליים

1 2  Crystal, David (2018). The Cambridge Encyclopedia of the English Language. Cambridge University Press. p. 193. ISBN 978-1108423595. נבדק ב-28 באוגוסט 2021. {{cite book}}:  (עזרה)
1 2  Welch, David (2012). New in Town Chicago. New in Town Chicago. p. 16.
↑  Hines, Alice (28 במאי 2019). "How Many Bones Would you Break to get Laid?". The Cut. ארכיון מ-2021-02-11. נבדק ב-3 באוקטובר 2020. {{cite web}}:  (עזרה)
↑  Ali, Rasha; Oliver, David; Haneline, Amy (15 בנובמבר 2019). "What is a VSCO girl? OK, boomer. A parents' dictionary to teen slang words, sksksksksk". USA Today. ארכיון מ-2021-11-17. נבדק ב-3 באוקטובר 2020. {{cite web}}:  (עזרה)
↑  Tracy Swartz (24 באפריל 2008). "Talk of the town". Chicago Redeye. נבדק ב-2 באפריל 2014. But there are terms within this Chi-alect that are specific to the North and South Sides. {{cite news}}:  (עזרה)
↑  xu, Shi- (29 במרץ 2024). The Routledge Handbook of Cultural Discourse Studies. Taylor & Francis. p. 489. ISBN 978-1-003-84912-4. The categories of "Virgo" and "Chad" emerged in 2016 from the publication of a meme on the social network 4chan. These names designate two stereotypical profiles of people or groups based on the +/- virility trait: the Chad or alpha male, heterosexual, white, attractive and popular; and his counterpart the Virgo or beta male. {{cite book}}:  (עזרה)
↑  Gibson, Rebecca (2024). Cyborgs, Ethics, and The Matrix. Springer Nature. p. 12y. ISBN 978-3-031-61010-3. Chad Thundercock or Nordic Gamer, is a memeable character sketch based on a drawing of a very stereotypically masculine man who gets with a lot of women and is tough and stoic. Square jawed, usually blond haired, muscular, and well-endowed.
↑  Jordan, Jan (14 במרץ 2022). Women, Rape and Justice: Unravelling the Rape Conundrum. Routledge. p. 144. ISBN 978-0-429-84973-2. {{cite book}}:  (עזרה)
↑  Donovan, Joan; Dreyfuss, Emily; Friedberg, Brian (20 בספטמבר 2022). Meme Wars: The Untold Story of the Online Battles Upending Democracy in America. Bloomsbury Publishing USA. p. 90. ISBN 978-1-63557-864-5. ...the archetypal sexually active, athletic, gainfully employed white male, dubbed "Chads"... {{cite book}}:  (עזרה)
↑  Hathaway, Jay (26 בינואר 2021). "The Virgin vs Chad meme, explained". The Daily Dot. ארכיון מ-2021-11-17. נבדק ב-8 במרץ 2021. {{cite web}}:  (עזרה)
↑  "Virgin vs Chad Meme Is Taking Over the Entire Internet". The Daily Dot. 7 בנובמבר 2017. ארכיון מ-2021-11-17. נבדק ב-28 באפריל 2018. {{cite web}}:  (עזרה)
↑  Jennings, Rebecca (28 באפריל 2018). "Incels Categorize Women by Personal Style and Attractiveness". Vox. ארכיון מ-2021-11-23. נבדק ב-2025-03-08. {{cite web}}:  (עזרה)
↑  "The 'incel rebellion': did sexual frustration trigger Toronto rampage?". South China Morning Post. 25 באפריל 2018. ארכיון מ-2021-12-07. נבדק ב-2025-03-08. {{cite web}}:  (עזרה)
↑  Nagle, Angela. "The New Man of 4chan". The Baffler 30 (2016): 64. Archived March 16, 2016, at the Wayback Machine.
סאשה פטשי

סאשה פטשי (בצרפתית: Sacha Petshi; נולד ב-21 ביוני 1992 בווילפינט שבצרפת) הוא כדורגלן צרפתי המשחק בעמדת הקשר האחורי בקבוצת הפועל עירוני ראשון לציון מהליגה הלאומית.
קריירת מועדונים

פטשי שיחק בקבוצות טרואה, אורליאן, סלובודה אוז'יצה, CA בסטיה, בלקברן רוברס, קרטיי, סטאד לאוואל, סניצה, פראק II, רובניימן פלוסאורה ואנגורדני.
ב-25 ביוני 2022 חתם פטשי בהפועל עפולה מהליגה הלאומית.
ביולי 2023 חתם בהפועל אום אל פאחם.באוגוסט 2024 חתם בהפועל עירוני ראשון לציון.
הערות שוליים

↑  תומר חבז, ‏הקשר הצרפתי סאשה פטשי חתם בהפועל עפולה, באתר ONE‏, 25 ביוני 2022
אברהם אבן חסדאי

| --- | --- |
 לידה:  1180 ברצלונה, ספרד 
 פטירה:  1240 (בגיל 60 בערך) ברצלונה, ספרד 
 מדינה:  כתר אראגון 
 לאום:  יהודים 
 שפות היצירה:  קטלאנית, עברית, ערבית 
 יצירות בולטות:  בן המלך והנזיר 
 
רבי אברהם הלוי בן שמואל אבן חסדאי (בקטלאנית: Abraham ben Selomó ibn Hasday;‏ חי בברצלונה במחצית הראשונה של המאה ה-13), איש מדע, פילוסוף משורר ומתרגם, מראשי הקהילה היהודית בברצלונה, כונה "הנשיא".
פילוסופיה ומעורבותו בפולמוס על מורה הנבוכים לרמב"ם

אבן חסדאי היה פילוסוף יצירתי, השתייך לזרם הרציונליסטי של הפילוסופים בימי הביניים. השתתף באופן פעיל בפולמוס שהיה סביב הספר "מורה נבוכים" לרמב"ם, פולמוס שהתנהל בקרב הקהילה היהודית בספרד ובדרום צרפת בשנים 1235-1232.
אבן חסדאי נמשך לפילוסופיה ושאף להרים את כבודה, גם בדרך ישירה וגם בדרך עקיפה. על כך מעידים הקטעים מהמקאמה העברית שכתב ואשר התגלו בגניזת קהיר ופרסם אותם י' דוידזון.
הוא האמין בצדקת דעותיו של הרמב"ם ותמך בהן, שיגר איגרות תמיכה ברמב"ם לאחדים ממתנגדיו המובהקים בטולדו. כמו כן, במכתביו הגן על הפרשן והמדקדק הישיש הרד"ק שנמנה עם חסידי הרמב"ם המובהקים, והותקף על ידי מתנגדיו בשל תמיכתו ברמב"ם. הוא ניסה לשדל בדברים את יהודה אלפכאר ואת רבי מאיר הלוי אבולעפיה שנמנו עם המתנגדים ושלח אליהם איגרות.
אבן חסדאי כמתרגם

אבן חסדאי היה מתרגם רב פעלים, וכך זיכה את בני דורו בתרגומים שונים. הוא תרגם חיבורים של הרמב"ם ותירגם גם חיבורים פילוסופיים שכתבו מחברים מוסלמים ויהודים.
ספר התפוח – מיוחס (בטעות) לאריסטו (דפוס ראשון, ונציה רע"ט)
מאזני צדק - מיוחס לאבו חאמד אל-ע'זאלי (לייפציג תקצ"ט)
ספר היסודות - רבי יצחק בן שלמה הישראלי (דרוהוביץ תר"ס) לבקשת רד"ק
ספר המצוות לרמב"ם - תרגום זה לא שרד.
איגרת תימן – רמב"ם
בן המלך והנזיר- תרגום-עיבוד ספר 'ברלעאם ויואסף' הנוצרי
הערות שוליים

↑  יעקב גולדנטל (מהדיר), מאזני צדק, לייפציג תקצ"ט, 1839, באתר היברובוקס.
↑  אילת אטינגר (ערכה, הוסיפה הקדמות והערות), בן המלך והנזיר, תל אביב: ההוצאה לאור של אוניברסיטת תל אביב על שם חיים רובין, 2011
| --- | --- |
בקרת זהויות :  NLI: 987007262820005171  BNE: XX1040885  BnF: cb121103448 (data)  CANTIC: a16487710  GND: 102422982  ISNI: 0000 0001 1677 9969  LCCN: n88074427  NKC: ola20231201079  NTA: 297140221  RERO: 02-A021546380  SUDOC: 110874188  VIAF: 310501954   WorldCat (עם VIAF): 310501954
בית הספר הגבוה למוזיקה ולאמנויות הבמה במינכן

| --- | --- |


 אוניברסיטה ציבורית
 תקופת הפעילות:  1846–הווה (כ־179 שנים) 
 בעלי תפקידים
 יו"ר:  ברנד רדמאן 
 סגל:  400 
 סטודנטים
 :  1,033 (נכון ל־2012) 
 מיקום
 מיקום:  Arcisstraße 12 
 מדינה:  גרמניה גרמניה
 קואורדינטות:  48°08′46″N 11°34′04″E﻿ / ﻿48.146111111111°N 11.567805555556°E﻿ / 48.146111111111; 11.567805555556
 hmtm.de
  (למפת מינכן מוגדלת) בית הספר הגבוה למוזיקה ולאמנויות הבמה במינכן(למפת מינכן רגילה) בית הספר הגבוה למוזיקה ולאמנויות הבמה במינכן
 
הבניין הראשי של האניברסיטה בקניגספלאץ, מינכן
פרינצרגנתיאטר, משכן המחלקה ללימודי תיאטרון באניברסיטה
האוניברסיטה למוזיקה ולאמנויות הבמה במינכן (בגרמנית: Hochschule für Musik und Theater München), הנקראת לפעמים גם "האקדמיה למוזיקה ואמנויות הבמה", היא אחת האוניברסיטאות המסורתיות המכובדות ביותר להוראת מקצוע בגרמניה, המתמחה במוזיקה ובאמנויות הבמה. הבניין הראשי שבו היא שוכנת בימים אלה שוכן בצדה המזרחי של כיכר קניגספלאץ (גר') ברובע מקספורשטאדט במינכן. הוראת תיאטרון, בלט ואירועים אחרים מתנהלים בעוד אתרים במינכן. מאז 2008 מהווה "קונסרבטוריון ריכרד שטראוס", שהיה עצמאי עד אז, חלק מן האוניברסיטה.
היסטוריה

ב-1846 נפתח מוסד פרטי בשם "הקונסרבטוריון המלכותי למוזיקה", וב-1867, לפי הצעתו של ריכרד וגנר, היסב לודוויג השני, מלך בוואריה את המוסד ל"בית הספר המלכותי למוזיקה בבוואריה". בית הספר פעל במימון פרטי של לודוויג השני עד שזכה במעמד של מוסד ממלכתי בשנת 1874. מאז שונה שמו פעמים אחדות: "האקדמיה המלכותית לאמנות המוזיקה" (Königliche Akademie der Tonkunst), "האקדמיה הממלכתית למוזיקה" (Staatliche Akademie der Tonkunst), האוניברסיטה למוזיקה" (Hochschule für Musik) ולבסוף, בשנת 1998, לשם הנוכחי.
הבניין המקורי של המוסד, ה"Odeonsgebäude", נהרס בשנת 1944. הבניין הנוכחי נבנה על ידי פאול טרוסט בשביל המפלגה הנאצית ונקרא פיהררבאו. נוויל צ'מברלין ואדולף היטלר חתמו שם על הסכם מינכן בשנת 1938. משרדו של היטלר, בקומה השנייה מעל הכניסה הראשית, הוא עכשיו חדר חזרות, אבל לא שונה בהרבה מאז נבנה.
בשנת 1974 הציב חוק האוניברסיטה הבווארית את המכללה של מינכן, כמו גם מכללות בוואריות אחרת למוזיקה, באותה דרגה עם מכללות לאמנות.
תוכניות

האוניברסיטה למוזיקה ולאמנויות הבמה של מינכן מציעה תוכניות לימודים בביצוע והוראה בכל מקצועות המוזיקה והבלט, כמו גם תוכניות לימודים משותפות עם האקדמיה הבווארית לתיאטרון אוגוסט אברדינג, הכוללות ביצוע אופראי, משחק, בימוי, מחזות מוזיקליים, איפור לתיאטרון ותאורה.
סגל בעבר וכיום

יוזף ריינברגר
מקס רגר - הלחנה, 1906-1905
פריץ להמן - 1953; 1956
פריץ שירי - שורת המקהלה, הלחנה ותאוריית המוזיקה, מ-1959 עד 1990
ארנסט הפליגר - פיתוח קול, 1971
וילהלם קילמאייר - הלחנה, 1973; 1992
דיטהארד הלמן - ניצוח מקהלה, 1974, 1981, מנהל 1988
מאטקס בקשפר - תאוריית הלחנה, 1988; 2001
מרגריטה הוהנרידר - פסנתר מאז 1991
רודי שפרינג - פרשנות ליד מאז 1999
מיקו נישימוטו-נויברט - ליווי פסנתר מאז 2002
זיגפריד מאוזר - רקטור 2007-2003; 2014-2007
כריסטוף פופן - כינור ומוזיקה קאמרית מאז 2003
ברנד רדמן - תאוריית המוזיקה ופיתוח שמיעה מוזיקלית מאז 2005
יאן מילר-וילנד - הלחנה מאז 2007
ברנרד האס - עוגב מאז 2013
מרקוס בוש - ניצוח מאז 2016
בוגרים ידועי-שם

כריסטוף פון דוהנאני
רפאל פריבק דה בורגוס
קרל אורף